text: সামরিক ভূমি ও ক্যান্টনমেন্ট অধিদপ্তর বাংলাদেশের সেনানিবাসসমূহের ভূমি ব্যবস্থাপনার দায়িত্বে নিয়োজিত সরকারের অধিদপ্তর। ফরিদ আহাম্মদ সামরিক ভূমি ও ক্যান্টনমেন্ট অধিদপ্তরের বর্তমান মহাপরিচালক।
  
  ইতিহাস 
  ১৯৭০ সালে ঢাকায় সামরিক ভূমি ও ক্যান্টনমেন্ট পরিদপ্তর গঠিত হয়। ১৯৮২ সালে পরিদপ্তরকে অধিদপ্তরে উন্নীত করা হয়। অধিদপ্তর তিনটি সার্কেলে সেনানিবাসের ভূমি সমন্বয় করে, যথাক্রমে কেন্দ্রীয় সার্কেল (ঢাকা), ইস্টার্ন সার্কেল (চট্টগ্রাম) ও নর্দান সার্কেল (বগুড়া)। প্রতিটি সেনানিবাস একটি ক্যান্টনমেন্ট বোর্ড কর্তৃক পরিচালিত হয়।
  
  ২০০৯ সালের ২০ এপ্রিল সামরিক ভূমি ও ক্যান্টনমেন্ট অধিদপ্তর সাবেক প্রধানমন্ত্রী খালেদা জিয়াকে তাঁর ঢাকা সেনানিবাসের বাড়ি ছাড়ার নোটিশ দেয়, যা তাঁর স্বামী, সাবেক রাষ্ট্রপতি জিয়াউর রহমান হত্যার পর তাঁকে দেওয়া হয়েছিল। খালেদা জিয়া এই নোটিশের বিরুদ্ধে আদালতে চ্যালেঞ্জ করলে আদালত ঢাকা সেনানিবাসের ভেতরে খালেদা জিয়ার বাড়ির বরাদ্দ অবৈধ বলে আদেশ দেয়। ২০১০ সালের ১৪ নভেম্বর তিনি তাঁঁর সেনানিবাসের বাড়ি ছাড়ে দেন।
  
  ক্যান্টনমেন্ট বোর্ডের তালিকা 
   ঢাকা ক্যান্টনমেন্ট বোর্ড
   কুমিল্লা ক্যান্টনমেন্ট বোর্ড
   সাভার ক্যান্টনমেন্ট বোর্ড
   চট্টগ্রাম ক্যান্টনমেন্ট বোর্ড
   যশোর ক্যান্টনমেন্ট বোর্ড
   বগুড়া ক্যান্টনমেন্ট বোর্ড
   গাজীপুর ক্যান্টনমেন্ট বোর্ড
   রংপুর ক্যান্টনমেন্ট বোর্ড
   সৈয়দপুর ক্যান্টনমেন্ট বোর্ড
   রাজশাহী ক্যান্টনমেন্ট বোর্ড
   কাদিরাবাদ ক্যান্টনমেন্ট বোর্ড
   জাহানাবাদ ক্যান্টনমেন্ট বোর্ড
   জালালাবাদ ক্যান্টনমেন্ট বোর্ড
   মোমেনশাহী ক্যান্টনমেন্ট বোর্ড
   শহীদ সালাহউদ্দিন সেনানিবাস, ঘাটাইল
   রামু সেনানিবাস প্রশাসন
  
  তথ্যসূত্র 
  
  বিষয়শ্রেণী:১৯৭০-এ পাকিস্তানে প্রতিষ্ঠিত 
  বিষয়শ্রেণী:১৯৭০-এ বাংলাদেশে প্রতিষ্ঠিত 
  বিষয়শ্রেণী:বাংলাদেশ সরকারের অধিদপ্তর 
  বিষয়শ্রেণী:ঢাকা ভিত্তিক সংগঠন
title: সামরিক ভূমি ও ক্যান্টনমেন্ট অধিদপ্তর